ລົດສຳຫຼວດດາວພະອັງຄານ Curiosity ຂອງ NASA (ສະໄລດ໌ ກັບ ວີດີໂອ ຮຽນພາສາອັງກິດ)
ການສຳຫຼວດທີ່ໃຊ້ຍານ Curiosity ແມ່ນເພື່ອຮຽນຮູ້ວ່າ ດາວພະອັງຄານເຄີຍມີ ສະພາບແວດລ້ອມ ທີ່ອາດ​ໄດ້ ສະໜັບສະໜຸນ ​​ໃຫ້ຈຸນລະຊີບມີ​ຊີວິດ​ຢູ່ໄດ້ ຫລື​ບໍ່.
ໃນເດືອນສິງຫາທີ່ຜ່ານມານີ້ ອົງການການບິນ ແລະອາວະກາດ ແຫ່ງຊາດ ຫລື NASA ຂອງສະຫະລັດ ໄດ້ເອົາຍານສຳຫຼວດ ອາວະກາດຊື່ Curiosity ຊຶ່ງ ແປວ່າຄວາມຢາກຮູ້ຢາກເຫັນ ໄປລົງຈອດທີ່ດາວພະອັງຄານ ຍານສຳຫຼວດອາວະກາດດັ່ງ ກ່າວ ທີ່ມີລັກສະນະຄືກັນກັບລົດ ແລະເຮົາກໍຈະເອີ້ນວ່າ ລົດ ສໍາຫຼວດນັ້ນ ໄດ້ຖືກສົ່ງຂຶ້ນສູ່ອາວະກາດໃນທ້າຍປີກາຍນີ້ ອົງການອາວະກາດຂອງອາເມຣິກາ ໄດ້ສົ່ງຫ້ອງທົດລອງວິທະ ຍາສາດເທິງດາວ ພະອັງຄານຂອງຕົນ ທີ່ເອີ້ນກັນໃນອີກຊື່ນຶ່ງວ່າ Curiosity ນັ້ນ ຂຶ້ນສູ່ອາວະກາດ ໃນເດືອນພະຈິກ 2011 ພາຫານະດັ່ງກ່າວ ທີ່ມີຂະໜາດເທົ່າກັບລົດຄັນ ນຶ່ງ ໄດ້ໄປລົງ ຈອດເທິງດາວພະອັງຄານໃນເດືອນສິງຫາ 2012 ທີ່ຜ່ານມາ ຕາມໝາຍກໍານົດ ພາບຕົວແບບຄອມພີວເຕີ ສະແດງໃຫ້ເຫັນສິ່ງທີ່ ພວກນັກວິທະຍາສາດຄາດໝາຍວ່າ ຈະ ເກີດຂຶ້ນໃນເວລາທີ່ຍານອາວະກາດນໍາເອົາ ລົດສໍາຫຼວດດາວພະອັງຄານ Curiosity ໄດ້ ໄປເຖິງດາວ ພະເຄາະສີແດງໜ່ວຍນັ້ນ ລົດສໍາຫຼວດດາວພະອັງຄານ Curiosity ມີກໍານົດໄປລົງຈອດ ຢູ່ຕີນພູໜ່ວຍນຶ່ງ ຢູ່ກາງ ຂຸມ ເລິກ ກວ້າງ 150 ກິໂລແມັດ ທີ່ຊື່ວ່າ Gale Crater ນັກວິທະຍາ ສາດ Ashwin Vasavad ຮອງ ຫົວໜ້າໂຄງການນີ້ ເວົ້າສູ່ຟັງກ່ຽວກັບລົດສໍາຫຼວດ Curiosity ວ່າ: ລົດສໍາຫຼວດ Curiosity ແມ່ນໃຫຍ່ກວ່າລົດສໍາຫຼວດຄັນກ່ອນໆນັ້ນຫລາຍ ມັນສາມາດທີ່ ຈະເດີນທາງຢູ່ເທິງພື້ນດາວພະອັງຄານໄດ້ໄກເຖິງປະມານ 200 ແມັດ ໃນແຕ່ລະມື້ ມັນມີເຕົາແຍກນິວເຄລຍຜະລິດໄຟຟ້າ ທີ່ແລ່ນດ້ວຍ ທາດພລູໂຕນຽມ ທີ່ຈະສ້າງພະລັງງານໄດ້ ຫລາຍພຽງພໍ ເພື່ອອໍານວຍໃຫ້ລົດສໍາຫຼວດ Curiosity ປະຕິບັດກິດຈະການຕ່າງໆຫລາຍ ຢ່າງໄດ້ ນອກນັ້ນລົດສໍາຫຼວດດັ່ງກ່າວ ຍັງມີກ້ອງຖ່າຍຮູບ 17 ອັນ ແລະມີແສງແລເຊີທີ່ ສາມາດສໍາຫລວດທາດເຄມີຕ່າງໆ ທີ່ເປັນອົງປະກອບຂອງຫີນ ເທິງດາວພະອັງຄານນັ້ນ ທ່ານ Ashwin Vasavad ກ່າວເພີ້ມອີກວ່າ: ທ່ານ Vasavada ເວົ້າວ່າ ເຄື່ອງມືອັນນຶ່ງ ແມ່ນໃຊ້ວັດແທກແຮ່ທາດຢູ່ໃນກ້ອນຫີນ ແລະ ດິນ ອີກອັນນຶ່ງແມ່ນຊອກຫາທາດເຄມີອື່ນໆ ແລະວັດຖຸ ຊີວະພາບໃດໆ ທີ່ອາດມີຢູ່ໃນນັ້ນ ເປົ້າໝາຍຂອງການທົດລອງທີ່ມີມູນຄ່າ 2 ພັນ 500 ລ້ານໂດລາ ນີ້ ແມ່ນເພື່ອຮຽນຮູ້ວ່າ ດາວພະອັງຄານເຄີຍມີສະພາບແວດລ້ອມ ທີ່ອາດໄດ້ສະໜັບສະໜຸນໃຫ້ຈຸນລະຊີບມີຊີວິດຢູ່ໄດ້ ຫລືບໍ່ ທ່ານ Ashwin Vasavada ກ່າວວ່າ: “ ທ່ານ Vasavada ກ່າວມ້ວນທ້າຍວ່າ ໜ່ວຍພູທີ່ຢູ່ໃນຂຸມ Gale Crater ຈະໃຫ້ຂໍ້ມູນ ພຽງພໍ ກ່ຽວກັບການພັດທະນາຂອງດາວພະອັງຄານ ທັງນີ້ກໍເພາະວ່າ ຫີນແຕ່ລະຊັ້ນຂອງພູໜ່ວຍນັ້ນ ແມ່ນໃຫ້ຮ່ອງຮອຍອັນໃໝ່ໄປເລື້ອຍໆ ທ່ານ Ashwin Vasavada ໃຫ້ຄໍາ ເຫັນວ່າ: ໄ ເຕົາແຍກນີວເຄລຍສໍາລັບຜະລິດໄຟຟ້າຢູ່ໃນລົດສໍາຫຼວດ Curiosity ນັ້ນ ມີພະລັງງານພຽງ ພໍ ທີ່ຈະອໍານວຍໃຫ້ Curiosity ສາມາດປະຕິບັດງານ ຢູ່ເທິງພື້ນຜີວດາວພະອັງຄານ ໄດ້ ເປັນເວລາປະມານ 2 ປີ ຊຶ່ງເປັນເວລາ ເທົ່າກັນກັບ 1 ປີ ໃນດາວພະອັງຄານ